ORDE do 27 de novembro de 2006 pola que se autoriza o centro privado Montegrande da Coruña, para impartir as ensinanzas correspondentes aos niveis I, II e III, modalidade presencial, da educación básica de adultos en quenda de tarde-noite.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/12/2006

Visto o expediente sobre autorización para impartir as ensinanzas correspondentes aos niveis I, II e III, modalidade presencial, da educación básica de adultos, en quenda de tarde-noite, no centro privado Montegrande da Coruña, iniciado ao abeiro do artigo 5º do Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e do punto 1º da Orde do 20 de setembro de 1995 (DOG do 15 de decembro) pola que se desenvolve o antedito decreto.
Considerando que o devandito centro conta con autorización definitiva, pola Orde do 3 de agosto de 1999 (DOG do 9 de setembro) para impartir educación secundaria obrigatoria.
A Consellería de Educación e Ordenación Universitaria, en virtude do establecido no artigo 14º do Decreto 88/1999, do 11 de marzo (DOG do 13 de abril), polo que se regula a ordenación xeral das ensinanzas de educación de persoas adultas e os requisitos mínimos dos centros e por proposta da Dirección Xeral de Ordenación e Innovación Educativa,
DISPÓN:
Autorizar o centro privado Montegrande da Coruña para impartir as ensinanzas correspondentes aos niveis I, II e III , modalidade presencial, da educación básica de adultos, en quenda de tarde-noite, segundo os datos que se relacionan no anexo desta orde.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 27 de novembro de 2006.
Laura Sánchez Piñón
Conselleira de Educación
e Ordenación Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: avda. Nueva York, 162.
Denominación: centro privado Montegrande.
Código do centro: 15022000.
Titular: Colegio Montegrande, S.L.
Composición resultante:
-Quenda de mañá:
Educación infantil: 3 unidades.
Educación primaria: 6 unidades.
Centro de educación secundaria:
4 unidades de educación secundaria obrigatoria.
4 unidades de bacharelato das modalidades de ciencias da natureza e da saúde e a de humanidades e ciencias sociais.
-Quenda de tarde-noite:
* Formación profesional específica:
1 ciclo formativo de grao superior de secretariado (1 unidade para 30 alumnos).
1 ciclo formativo de grao superior de administración de sistemas informáticos (2 unidades, 30 alumnos/unidade).
1 ciclo formativo de grao superior de saúde ambiental (2 unidades, 30 alumnos/unidade).
1 ciclo formativo de grao superior de integración social (1 unidade para 30 alumnos).
* Educación básica de adultos:
Nivel I: 1 unidade.
Nivel II: 1 unidade.
Nivel III: 2 unidades.